cyanic-selkie/wikianc huggingface dataset:
Վասիլի Սուխոմլինսկի
Դաստիարակության գործընթացի էությունը
Ըստ Սուխոմլինսկու՝ դաստիարակության նպատակն անձի բազմակողմանի զարգացումն ու բարոյական կատարելությունն է։ Սուխոմլինսկին հավատում էր, որ յուրաքնաչյուր երեխայի մեջ կա լավը, և դաստիարակության գործընթացը պետք է կառուցել դրականի վրա հենվելու սկզբունքի հիման վրա։
Աշխատանքային դաստիարակություն
Սուխոմլինսկու մանկավարժական համակարգում աշխատանքային դաստիարակությունը դիտարկվում է որպես երիտասարդ սերնդին հասարակական արտադրությանը մասնակից դարձնելու գործնական նախապատրաստում, միևնույն ժամանակ բարոյական, մտավոր և գեղագիտական դաստիարակության կարևորագույն տարր։ Սուխոմլինսկին ձգտում էր աշխատանքային դաստիարակության այնպիսի համակարգ ստեղծել, որում աշխատանքը ձևավորում է անձնավորության բարոյական և ինտելեկտուալ կերպարը։
Սուխոմլիսնկու համար աշխատանքային դաստիարակությունն ամենից առաջ սիրո դաստիարակությունն է աշխատանքի նկատմամբ ։
Աշխատանքային դաստիարակության սկզբունքները
Սուխոմլինսկին առանձնացնում է աշխատանքային դաստիարակության հետևյալ սկզբունքները.
Աշխատանքը միայն այն ժամանակ է դառնում դաստիարակող ուժ, երբ անհատի և կոլեկտիվի ինտելեկտուալ կյանքը հարստացնում, ստեղծագործական հետաքրքրությունները հագեցնում է բազմակողմանի բովանդակությամբ։
Աշխատանքը կարող է դառնալ բերկրանքի աղբյուր միայն այն ժամանակ, երբ մարդը նրանում տեսնում է ինչ-որ նշանակալից բան, ավելին քան միջոցների ստացում նյութական պահանջմունքների բավարարման համար. հոգևոր ստեղծագործություն, իր ընդունակությունների, տաղանդի բացահայտում։
Նախքան աշխատանքի հասարակական նշակությունը հասկանալը, երեխան պետք է զգա, որ առանց աշխատանքի հնարավոր չէ ապրել, որ աշխատանքն է պարգևում հոգևոր կյանքի ուրախությունը, լիակատարությունը։ Աշխատանքը երեխայի հոգևոր կյանքի մեջ պետք է մտնի դեռևս կրտսեր հասակում։ Երեխային պետք է ցույց տալ աշխատանքի հասարակական և ստեղծագործական կարևորությունը, նրանց համոզել, որ նրանք մասնակցում են հասարակության համար նյութական արժեքներ ստեղծելուն։
Երեխայի էությանը հատուկ է աշխատանքային գործունեության երկու, երեք տեսակներ փոխելու ձգտումը, զուգակցումը, համատեղումը։ Գործունեության բազմազանության, գործի նորության մեջ երեխան բավականություն է գտնում։ Միաժամանակ զբաղվելով աշխատանքի երկու կամ երեք տեսակով՝ յուրաքանչյուր աշակերտ ձեռք է բերում տարբեր հմտություններ և կարողություններ։
Ֆիզիկական աշխատանք կատարելու ամենաուժեղ մղումներից մեկն այդ աշխատանքի մտահղացման նշանակությունն է, բանականության և ձեռքերի ջանքերի զուգակցումը։ Որքան ավելի նշանակալի է մտահղացումը, այնքան ավելի մեծ հետաքրքրությամբ է կատարվում աշխատանքը ։
Գեղագիտական դաստիարակություն
Սուխոմլինսկին մշակել է «դաստիարակությունը գեղեցկությամբ» համալիր գեղագիտական ծրագիրը։ Ըստ նրա՝ գեղագիտական դաստիարակության կարևորագույն խնդիրն է երեխային սովորեցնել շրջակա աշխարհի մեջ տեսնելու հոգևոր հարստություն, բարություն, սրտացավություն և դրա հիման վրա իր մեջ արմատավորելու գեղեցիկը։
Գեղագիտական պահանջմունքների, զգացմունքների, ապրումների հարստության կարևոր պայմաններից մեկը մարդու ինտելեկտուալ խոր զարգացումն է։ Այդ պատճառով էլ գեղագիտական դաստիարակությունը ենթադրում է երեխայի ծանոթացումը համաշխարհային մշակույթի նվաճումներին, մարդկության մշակութային արժեքներին։
Սուխոմլինսկու դպրուցում հենց առաջին օրերից երեխաներին սովորեցնում էին հասկանալ շրջակա աշխարհի, բնության գեղեցկությունը։ «Գեղեցկության ըմբռնումը, իմաստավորումը գեղագիտական կրթության հիմքն է, առանցքը,-գրում է Սուխոմլինսկին,-գեղեցիկի ընկալումից և ճանաչումից է սկսվում գեղագիտական մշակույթի դաստիարակումը, զգացմունքների դաստիարակությունը»։
Գեղագիտական դաստիարակության համակարգում կարևոր դեր են խաղում ճանապարհորդությունները դեպի գեղեցիկի աշխարհը՝ էքսկուրսիաներն ու արշավները, դիտումները, բնության երևույթների վերլուծումը։ Այդ կերպ՝ երեխաները տեսնում են թե ինչպես է ծնվում գեղեցկությունը, լսում բնության երաժշտությունը։
Բարոյական դաստիարակություն
Բարոյական դաստիարակության ուղղությամբ տարվող աշխատաքներում Սուխոմլինսկին գլխավորը համարում էր անձնավորության գաղափարական հիմքի՝ քաղաքացիական հայացքների, համոզմունքների, զգացմունքների, վարքի, արարքների, խոսքի ու գործի միասնության ձևավորումը։
Բարոյական դաստիարակության մեջ, ըստ Սուխոմլինսկու՝ մեծ դեր են խաղում էթիկական զրույցները և էթիկական պատմությունները։ Բայց միայն դրանք բավարար չեն, կարևոր է, որ խոսքը վերածվի գործի, աշխատանքի, արարքի, միայն այդ դեպքում է երեխան ձեռք բերում բարոյական փորձ և օրինակելի վարքագիծ։
Բարոյական դաստիարակության վերջնարդյունքը Սուխոմլինսկին համարում էր անձնական բարոյական համոզմունքների ձևավորումը։ Ըստ նրա՝ դրանք բնութագրում են մարդու հոգևոր կերպարը, մտքի և արարքի, խոսքի և գործի միասնությունը վարքի մեջ։ Բարոյական համոզմունքի մասին կարելի է խոսել այն ժամանակ, երբ ճշմարտության հասկացության իմացումը խոր կերպով արտացոլվում է մարդու անձնական հոգևոր աշխարհում, դառնում նրա անձնական հայացքը, արթնացնում խոր զգացմունք, միանում նրա կամքին և դրսևորվում նրա գործունեության մեջ, վարքագծում, արարքներում՝ ուրիշ մարդկանց և իր իսկ նկատմամբ։
Ըստ Սուխոմլիսնկու՝ բարոյական համոզմուքների ամուր, անխախտ հիմքը դրվում է մանկության և վաղ պատանեկության տարիներին, երբ բարին ու չարը, պատիվն ու անպատվությունը, արդարացիությունն ու անարդարացիությունը երեխայի ըմբռնմանը մատչելի են միայն այն բանի բարոյական իմաստի վառ ակներևության դեպքում, ինչը նա տեսնում է, անում, դիտում։ Բարությունը, պատվասիրությունը և արդարացիությունը երեխային պետք է անձնական ուրախություն պատճառեն, իսկ չարիքը, անպատվությունը, անարդարությունը՝ դառնություն, տագնապ, նույնիսկ անձնական վիշտ ։
Մտավոր դաստիարակություն
Մտավոր դաստիարակությունն ընդգրկում է գիտելիքների ձեռքբերում և գիտական աշխարհայացքի ձևավորում, իմացական և ստեղծագործական ընդունակությունների զարգացում, մտավոր աշխատանքի մշակույթի ձևավորում, հետաքրքրության և պահանջմունքի դաստիարակում մտավոր գործունեության, գիտական գիտելիքների անընդհատ հարստացման, դրանք կյանքում կիրառելու ընթացքում։
Մատվոր դաստիարակություն տեղի է ունենում գիտական գիտելիքներ ձեռք բերելու ընթացքում, բայց չի հանգում միայն դրանք որոշակի ծավալով կուտակելուն։ Գիտելիքների ձեռքբերման գործընթացը և դրանց որակական խորացումը կդառնան մտավոր դաստիարակության գործոն միայն այն ժամանակ, երբ գիտելիքները դառնան անձնական համոզմունքներ, մարդու հոգևոր հարստություն, որոնք անդրադառնում են նրա կյանքի նպատակասլացության, նրա աշխատանքի, հասարակական ակտիվության, հետաքրքրությունների վրա։ Աշխարհայացքի ձևավորումը մտավոր դաստիարակության միջուկն է։
Ուսուցումը մտավոր դաստիարակության կարևորագույն միջոցն է։ Ուսուցման գործընթացում մտավոր դաստիարակության հաջողությունը բնորոշվում է այնպիսի գործոններով, ինչպիսին են՝ դպրոցի ամբողջ հոգևոր կյանքի հարստությունը, ուսուցչի հոգևոր հարստությունը, նրա լայն մտահորիզոնը, նրա կոմպետենտությունը, ուսումնական ծրագրերի բովանդակությունը, ուսուցման մեթոդների բնույթը, սովորողների մտավոր աշխատանքի կազմակերպումը դասին և տանը։
Ուսուցման գործընթացում իրականացվում է մտավոր դաստիարակության գլխավոր նպատակը՝ մտավոր զարգացումը։
Ուսուցչի վարպետությունն աշակերտներին մտածել սովորեցնելու հմտության մեջ է ։
Ուսուցման գործընթացում մտավոր դաստիարակությունն իրականցվում է միայն այն ժամանակ, երբ գիտելիքների կուտակումը, գիտելիքների ծավալի ընդարձակումը ուսուցիչը դիտում է ոչ թե որպես ուսուցման գործընթացի վերջնական նպատակ, այլ միայն որպես իմացական և ստեղծագործական ուժերի և ճկուն, քննախույզ մտքի զարգացման միջոցներից մեկը։
Դիդակտիկական հայացքները
Սուխոմլինսկին ուսուցման գործընթացը դիտարկում էր որպես ուրախ աշխատանք, մեծ ուշադրություն դարձնում աշակերտների աշխարհայացքի ձևավորմանը, կարևոր մեծ նշանակաություն էր տալիս ուսուցչի խոսքին, ներկայացնելու գեղարվեստական ոճին, երեխաների հետ հեքիաթների և գեղարվեստական ստեղծագործությունների շարադրմանը։
Ուսուցման սկզբունքներ
Սուխոմլինսկու դիդկտիկական համակարգում կարելի է առանձնացնել սկզբունքների հետևյալ խմբերը․
Ուսուցման մեթոդներ
Սուխոմլինսկին ուսուցման մեթոդները բաժանում էր երկու խմբի.
Սուխոմլինսկին նշում է, որ մտավոր դաստիարակության հաջողությունը կախված է ուսուցման մեթոդների ստեղծագործական կիրառումից, այն մանրամասնությունների բազմազանությունից, որոնք պայմանավորվում են կոնկրետ իրադրությամբ և նախօրոք չեն կարող նախատեսվել ուսուցման տեսությամբ։ Լիարժեք մտավոր դաստիարակության շատ կարևոր պայման է ուսուցման մեթոդների, դասի կառուցվածքի և ընդհանրապես դրա կազմակերպման և մանկավարժական բոլոր տարրերի համապատասխանությունը նյութի ուսումնական և դաստիարարակչական, ինչպես նաև սովորողների համակողմանի զարգացման նպատակներին. «Գիտելիքները ձեռք են բերվում՝ որպեսզի ինչ-որ ձևով կիրառվեն կյանքում, որպեսզի ուսուցման գործընթացում ձևավորված համոզմունքներով մարդ ղեկավարվի մարդկանց հետ բարոյական, աշխատանքային, հասարակական, գեղագիտական հարաբերություններում»,- գրում է Սուխոմլինսկին։
Ուսուցչին ներկայացվող պահանջներ
Սուխոմլիսնկին երեխայի ուսուցման ու դաստիարակության գործում առանձնահատուկ նշանակություն էր տալիս ուսուցչի կերպարին, սովորողների հետ ունեցած հարաբերություններին. «Դժվար է գերագնահատել ուսուցչի անձնավորության, նրա հոգևոր կերպարի դերն աշակերտի ընդունակությունների, հակումների, տաղանդի արթնացման և զարգացման գործում»։ Սրանով պայմանավորոված նա խիստ պահանջներ է ներկայացնում ուսուցչի անձին, մասնագիտական պատրաստվածությանը։
Պատահում է, որ երեխան ինչ-որ դատարկ բանից (մեծի տեսակետից) նեղացել է...Սակայն չպետք է մոռանալ, որ երեխան ունի իր ուրախություններն ու դառնությունները, բարին ու չարը չափելու իր մասշտաբները։ Մարդասեր ուսուցիչը երբեք չի մոռանում, որ ինքն էլ երեխա է եղել։ Պետք է մտնել երեխայի դրության մեջ, նրա հետ միասին կիսել նրա վիշտը, օգնության գալ նրան։ Սակավ չի պատահում, երբ երեխայի համար ամենացանկալի ու թանկարժեք օգնությունը հենց այդ համակրությունն է, կարեկցությունը, սրտալիությունը, մինչդեռ անտարբերությունը ցնցում է երեխային...
Հիշատակ
Սուխոմլինսկու պատվին է անվանակոչվել.
2003 թվականին Ուկրաինայի ազգային բանկը թողարկել է «Վասիլի Սուխոմլինսկի» հուշադրամը՝ նվիրված մանկավարժի 85-ամյա հոբելյանին ։
Արտաքին հղումներ
Կատեգորիա:Խորհրդային մանկավարժներ Կատեգորիա:Սոցիալիստական աշխատանքի հերոսներ Կատեգորիա:Խորհրդային լրագրողներ Կատեգորիա:Խորհրդային գրողներ Կատեգորիա:Մանկավարժական գիտությունների թեկնածուներ
Փոքր ձի
Փոքր ձի, հասարակածային համաստեղություն, որը գտնվում է Դելֆին, Ջրհոս և Պեգաս համաստեղությունների միջև։ Երկնոլորտի ամենափոքր համաստեղություններից է։ Պայծառ աստղեր չի պարունակում։ Ռուսաստանի միջին լայնություններում երևում է գարնանը, ամռանը և աշնանը։
Կատեգորիա:Կատաստերիզմներ
Երևանի հրուշակեղենի-մակարոնի կոմբինատ (ՀԽՍՀ)
Երևանի հրուշակեղենի-մակարոնի կոմբինատ, նախկին ՀԽՍՀ սննդի արդյունաբերության մինիստրության ձեռնարկություն։ Կազմակերպվել է 1951-ին՝ Երևանի հրուշակեղենի (հիմննադրված 1933-ին) և մակարոնի (1934-ին) ֆաբրիկաների միավորման բազայի վրա։ Արտադրել է շոկոլադ, կոնֆետներ, մարմելադ, ծամոն, մակարոն, վերմիշել, վաֆլի, թխվածքաբլիթ, պաղպաղակ և այլն։ Արտադրանքն իրացվել է ՀԽՍՀ-ում և ԽՍՀՄ տնտեսական այլ շրջաններում։
Լյոս
Լյոս (գերմ.` Löß կամ Löss - ոչ կարծր, փխրուն), ոչ շերտավոր, միատարր կրաքարային նստվածքային ապար։ Գույնը՝ բաց դեղին։ Գերակշռում են 0,01-0,05 միլիմետր չափի մասնիկները։ 0,005 միլիմետրից մեծ կավի մասնիկները կազմում են 5-30%, ծակոտկենությունը՝ 40-55%։ Լյուսն ունի նուրբ փոսիկներ (մակրոծակոտիներ), որոնք բուսական մնացորդների հետքեր են։ Ըստ կազմության` սովորաբար դասվում է ավազակավերի, երբեմն կավավազների շարքը։ Խոշոր մասնիկները ներկայացված են գլխավորապես քվարցով կամ դաշտային սպաթով, սակավ՝ փայլարներով, եղջերախափով և այլն, իսկ մանր մասնիկները` կավային զանազան միներալներով (հիդրոփայլար, կաոլին, մոնտմորիլլոնիտ)։ Լյոսի առաջացումը կապում էին երկրաբանական տարբեր պրոցեսների (ցամաքում՝ քամու, անձրևային և ձնհալքի ջրերի գործունեության, հողմահարման, տիեզերական փոշու նստեցման, իսկ լճերում և ծովերում՝ նստվածքագոյացման) և ապարագոյացման փուլերի հետ։ 1877 թվականին գերմանացի գիտնական Ֆ. Ռիխտհոֆենն ապացուցել է չինական լյոսերի սուբարեալ (ցամաքում՝ ջրի սահմանափակ դերի պայմաններում) ծագումը։ Հանրաճանաչ են լյոսերի առաջացման էոլային (Վ. Օբրուչև), հողային (լյոս Բերգ) և այլ տեսություններ։ Ն. Կրիգերը լյոսի առաջացման գլխավոր գործոններ է համարում փոշու էոլային ներբերումը, դելյուվիալ լիթոգենեզը, հողմահարման և հողառաջացման սինգենետիկ պրոցեսները՝ չոր տափաստանային կլիմայի պայմաններում։ Լյոսը սևահողերի և մոխրագույն հողերի մայր ապարն է։ Օգտագործվում է աղյուսի և ցեմենտի պատրաստման համար։ Լյոսերը տարածված են Եվրոպայում, Ասիայում, Հյուսիսային և Հարավային Ամերիկայում, գլխավորապես բարեխառն գոտու տափաստանային և կիսաանապատային շրջաններում։ Լյոսը տեղադրվում է մի քանի մետրից մինչև 50-100 մետր հաստությամբ ծածկոցի ձևով՝ ջրբաժանների, լանջերի և հովիտների հին դարավանդների վրա։
Երևանի հրուշակեղենի-մակարոնի կոմբինատ (ՀԽՍՀ)
Կոմբինատի հիմքի վրա 2000 թվականին ստեղծվել է «Գրանդ Քենդի» հայ-կանադական համատեղ ձեռնարկությունը։
Կատեգորիա:1951 հիմնադրված ընկերություններ Կատեգորիա:Երևանի գործարաններ Կատեգորիա:1951 հիմնադրումներ Հայաստանում
Լյոս
Կատեգորիա:Նստվածքային ապարներ Կատեգորիա:Սառցաբանություն
Լեյդենի համալսարանի գրադարան
Լեյդենի համալսարանի գրադարան (Universiteitsbibliotheek Leiden), 1575 թվականին Նիդերլանդների Լեյդեն քաղաքում հիմնադրված գրադարան։ Հանդիսանում է Եվրոպական մշակույթի զարգացման կարևոր վայր, դասվում է այն քիչ մշակութային կենտրոնների շարքին, որոնք ուղղորդել են զարգացմանն ու լուսավորության ժամանակ գիտելիք սփռել, ինչը պայմանավորված է եղել հատկապես բացառիկ աղբյուրների յուրահատուկ հավաքածուի և գիտնականների միաժամանակյա ներկայությամբ ։ Գրադարանի հավաքածուն ներառում է մոտ 5200000 միավոր, 1000000 էլեկտրոնային գրքեր, 20000 ընթացիկ պարբերական հրատարակություններ, 40000 էլեկտրոնային ամսագրեր, 60000 արևելյան և արևմտյան ձեռագրեր, 500000 նամակներ, 100000 քարտեզներ, 100000 տպագրություններ, 12000 նկարներ և 300.000 լուսանկարներ։ Գրադարանի կառավարման ներքո են գտնվում Ինդոնեզիայում և Կարիբյան տարածաշրջանում ամբողջ աշխարհի ամենամեծ հավաքածուները։ Լեյդենի համալսարանի գրադարանը Նիդեռլանդներում միակ ժառանգության կազմակերպությունն է, որի երկու փաստաթղթեր ներառված են ՅՈՒՆԵՍԿՕ-ի համաշխարհային հիշողության ռեգիստրում։
Պատմություն
16-րդ դարում Հաբսբուրգների դեմ հոլանդական ապստամբությունից հետո ստեղծվեց նոր կրոնով մի նոր երկիր։ Շուտով առաջացավ բարձրագույն ուսումնական հաստատության նստավայրի անհրաժեշտություն, և 1575 թվականին հիմնադրվեց Լեյդենի համալսարանը։
Համալսարանի հիմնադրման հետ մեկտեղ վճռվեց, որ լսարանների մոտակայքում կստեղծվի գրադարան։ Գրադարանի առաջին գիրքը Քրիստափոր Պլանտենի կողմից տպագրված Պոլիգլոտ Աստվածաշունչն էր, որը Վիլհելմ I Օրանացին 1575 թվականին նվիրեց գրադարանին։ Այս գիրքը հենք հանդիսացավ գրադարանի հետագա հավաքածուի ստեղծման համար (fundamentum locans futurae aliquando bibliothecae): Գրադարանը սկսեց գործել 1587 թվականի հոկտեմբերի 31-ից։
1595 թվականին լույս տեսավ «Nomenclator-ը»՝ Լեյդենի համալսարանի գրադարանի առաջին կատալոգը, ինչպես նաև ամբողջ աշխարհում ինստիտուցիոնալ գրադարանի առաջին տպագիր կատալոգը։ Կատալոգի հրապարակումը համընկավ գրադարանի վերևի հարկում Անատոմիական թատրոնի բացման հետ ։
1864 թվականին ավարտվեց Լեյդենի գրադարանի 1575-1860 թվականների այբբենական կարգով կատալոգի ամբողջական պատճենի ստեղծումը, որը երբեք չտպագրվեց։ Ընթերցողները կարողանում էին օգտվել Լեյդենի գրադարանի այբբենական և սիստեմատիկ գրանցամատյաններից «Leidse boekjes» կոչվող կատալոգային քարտերով։ Գրադարանի կատալոգային համակարգն այս ձևով գործել է մինչև 1988 թվականը։
Լեյդենի համալսարանի գրադարանի 22-րդ տնօրեն-գրադարանավար Յոհան Ռեմես դե Գրուտը նախաձեռնեց հոլանդական գրադարանների Pica (Project Integrated Կատալոգ ավտոմատացման) ավտոմատացումը նախաձեռնության (Ծրագրում ներառված կատալոգի ավտոմատացում)։ Pica-ն գործարկվեց 1969 թվականին, 2000 թվականին այն գնեց OCLC-ն (Առցանց համակարգչային գրադարանային կենտրոն)։ Առաջին ավտոմատացված նախագիծը Լեյդենում գործարկվեց 1976 թվականին՝ Dutch PICA-GGC միջոցով թողարկելով 400000 վերնագիր, մի քանի տարիների ընթացքում ստեղծվեցին կատալոգների միկրոմանրապատճեններ, որոնք մասամբ փոխարինեցին հայտնի «լեյդենյան բուկլետներ» կատալոգին։
1983 թվականին գրադարանը տեղափոխվեց ճարտարապետ Բարտ ֆան Կասետելի կառուցած նոր շենք։ Առաջին առցանց կատալոգը հասնելի դարձավ 1988 թվականից։
Հատուկ հավաքածուներ
Լեյդենի համալսարանի գրադարանն ունի մեծ թվով ազգային և միջազգային կարևորության հատուկ հավաքածուներ։ Դրանք ներառում են ձեռագրեր, հնատիպ գրքեր, քարտեզներ, ատլասներ, տպագրություններ, գծանկարներ, լուսանկարներ։ Այդ հավաքածուները լայն լսարանին հասանելի դարձնելու համար գրադարանը 2015 թվականին համագործակցել է «De Boekenwereld» պատկերազարդ ամսագրի հետ։
Արևմտյան ձեռագրեր
Արևմտյան ձեռագրեր հավաքածուն ներառում է բոլոր արևմտյան ձեռագրերը (այդ թվում `2500 միջնադարյան ձեռագրեր և 25000 ժամանակակից ձեռագրեր) և 300000 նամակներ, արխիվ և 3000 անոտացված տպագրություն, այդ թվում նաև համալսարանի արխիվը։
Արևմտյան տպագրված աշխատանքներ
Արևմտյան տպագրված աշխատանքներ հավաքածուն ներառում է նյութեր, որոնք տպագրվել են մինչև 1801 թվականը (այդ թվում` 700 ինկունաբուլաներ) և 1801 թվականից հետո ստեղծված հազվագյուտ և արժեքավոր գործեր։ Չորս դարերի ընթացքում հավաքածուն ընդլայնվել է կտակների, նվերների և գիտնականների հավաքածուների ձեռքբերումների հաշվին։ Բացի այդ համալսարանի գրադարանը ձեռք է բերել յուրաքանչյուր գրքի մեկ օրինակ ունենալու իրավունք։ Հավաքածուն ներառում է նաև Maatschappij der Nederlandse Letterkunde գրադարանի ավելի քան 100000 տպագիր ստեղծագործություններ։
Bodel Nijenhuis հավաքածու
Bodel Nijenhuis հավաքածուն հիմնականում ներառում է հին քարտեզներ, ատլասներ, տեղագրական տպագրված նյութեր ու նկարներ։ Հավաքածուի մեծ մասը ձեռք է բերվել Բոդել Նիյենհուսի կտակի հիման վրա։ Փաստաբան Յոհաննես Տիբերիոս Բոդել Նիյենուսը (1797-1872) եղել է Luchtmans հրատարակչության տնօրենը, 25 տարիների անդամակցել է Maatschappij der Nederlandse Letterkunde-ին և եղել է քարտեզագրական և տեղագրական նյութի հավաքորդ։
Հավաքածուն ներառում է մոտ 60000 քարտեզներ (որից 3000 նկարներ են), 1500 ատլասներ, 24000 տեղագրական տպագրված նյութեր, 1600 գծագրեր և Յուսուֆ Քամալի «Monumenta Cartographica Africae et Aegypti» (Աֆրիկայի և Եգիպտոսի հուշարձանների քարտեզագրություն) արխիվը։
Արևելյան հավաքածու
Հիմնադրումից ի վեր համալսարանի համար կարևոր է եղել Արևելքի ուսումնասիրությունը։ Աստվածաբաններն ուսումնասիրել են սեմական լեզուներ Աստվածաշունչն ընկալելու համար։ Քաղաքական և առևտրային շահերից ելնելով՝ նորաստեղծ հոլանդական հանրապետությունը հարաբերություններ է հաստատել իր թշնամիների հետ, որոնց թվում էր Օսմանյան կայսրությունը։ Իր նվաճողական քաղաքականության ընթացքում Հոլանդիայի Հանրապետության տիրապետության ներքո անցան Ինդոնեզիայի կղզեխումբն ու հարավարևելյան Ասիայի այլ տարածքներ։ Ճապոնիայում հոլանդացի վաճառականները ներկայացնում էին իրենց առևտրային շահերը։
Չորս դարերի ընթացքում Լեյդենի համալսարանի գրադարանը համալրվել է արևելքի և արևելագիտական ուսումնասիրություններին առնչվող անհամար ձեռագրերով, տպագիր գրքերով և լուսանկարներով։ Արևելագիտությունը դեռևս շարունակում է ծաղկում ապրել Լեյդենի համալսարանի գրադարանում, իսկ արևելյան հավաքածուները շարունակում են համալրվել՝ ծառայելով ազգային և միջազգային գիտական հանրությանը։
Լեյդենի համալսարանի գրադարանի արևելագիտական հավաքածուները հայտնի են որպես Legatum Warnerianum (Վարների ժառանգություն)։ Լևինուս Վարները (1619-1665) Կոստանդնուպոլսի Բարձր դռան պատվիրակն էր, և նրա հավաքածուն ներառում էր 1000 Մերձավոր Արևելքի ձեռագրեր, որոնք այսօր Արևելյան հավաքածուի առանցքն են կազմում։
Գրադարանի արևելան հավաքածուն ներառում է 30000 ձեռագրեր և 200000 տպագիր գրքերը՝ սկսած հնագիտությունից մինչև զրադաշտականություն, արաբերենից մինչև զուլու։
Խոսե Անտոնիո Վիլյառ
Խոսե Անտոնիո «Նոնո» Դելգադո Վիլյար (José Antonio Delgado Villar, ), իսպանացի ֆուտբոլիստ, «Դիոշդյոռ» ակումբի կիսապաշտպան։ Եվրոպայի չեմպիոն (մինչև 19)։
Ակումբային կարիերա
Նինոն «Ատլետիկո» ակումբի սանն է։ Հետագայում նա տեղափոխվեց « Ռեալ Բետիս » ակումբ։ 2011/2012 թվականների մրցաշրջանում Նոնոն սկսեց պարբերաբար խաղալ «Ռեալ Բետիս Բ» ակումբի համար, ինչպես նաև իր գլխավոր դեբյուտի համար։ Նա իր դեբյուտն ակումբի կազմում կատարել 2012 թվականի մայիսի 5-ին « Սպորտինգ » ակումբի դեմ խաղում ։ Մեկ շաբաթ անց, կիսապաշտպանը « Բարսելոնա յի» հետ խաղում դաշտ դուրս եկավ։ 2012/2013 թվականների մրցաշրջանում Նոնոն պարբերաբար հանդես է գալիս որպես փոխարինվող։
Արտաքին հղումներ
Կատեգորիա:Իսպանացի ֆուտբոլիստներ Կատեգորիա:Ֆուտբոլի կիսապաշտպաններ Կատեգորիա:Լա Լիգայի ֆուտբոլիստներ
Տիգրան Հովհաննիսյան (թարգմանիչ)
Տիգրան Ներսեսի Հովհաննիսյան, հայ թարգմանիչ, գրական գործիչ, իրավաբան։
1885 թվականին ավարտել է Էջմիածնի Գևորգյան ճեմարանը, 1894 թվականին՝ Մոսկվայի համալսարանի իրավաբանական բաժինը։ Երևանում եղել է թեմական դպրոցի տեսուչ (1895-1897 թթ.), աշխատել է Թիֆլիսի և Բաքվի օկրուգային դատարաններում, կյանքի վերջին տարիներին ծառայել ՀՍԽՀ ժողկոմխորհի իրավաբանական բաժնում։ Վարել է Թիֆլիսի Հայոց դրամատիկական ընկերության և Բաքվի Գրասերների ընկերության նախագահի պաշտոնները։ Գրականագիտական, իրավաբանական, թարգմանական գրվածքներով հանդես է եկել «Մշակ», «Գործ», «Մուրճ» պարբերականներում։ Ռուս և համաշխարհային գրականությունից կատարել է թարգմանություններ (Լև Տոլստոյի «Հարություն», Հենրիկ Սենկևիչի «Առանց դավանանքի» վեպերը և այլն)։
Ծանոթագրություններ
Կատեգորիա:Հայ թարգմանիչներ Կատեգորիա:Հայ իրավաբաններ Կատեգորիա:Ռուսերենից հայերեն թարգմանիչներ Կատեգորիա:Գրական գործիչներ
Աբթսվինդ
Աբթսվինդ  (Abtswind), կոմունա Գերմանիայում, Բավարիա երկրամասում։
Գտնվում է Ստորին Ֆրանկոնիա վարչական շրջանի ենթակայության ներքո։ Կոմունան գտնվում է Կիտցինգեն շրջանում ։ Բնակչությունը կազմում է 807 մարդ (2010 թվականի 31 դեկտեմբերի տվյալներով), տարածքը՝ 12,81 ։ Պաշտոնական կոդը՝ 09 6 75 111։
Արտաքին հղումներ
Կատեգորիա:Գերմանիայի բնակավայրեր
Ինգար
Ինգար (Ингар), գետ Ռուսաստանում, հոսում է Իվանովոյի մարզում։ Գետաբերանը տեղակայված է Տախա գետի աջ ափին՝ 5,8 կմ հեռավորության վրա։ Գետի երկարությունը 14 կմ է։ Ակունքը գտնվում է Չուրիլովո գյուղի մոտ Կոստրոմայի մարզում և Պրիվոլժսկաից 9 կմ հյուսիս-արևելք։
Ջրային գրանցամատյանի տվյալներ
Ռուսաստանի ջրային գրանցամատյանի տվյալների համաձայն՝ պատկանում է Վերին Վոլգայի ավազանային շրջանին, գետի ջրատնտեսային տեղամասը՝ Վոլգա գետն է։ Գետի ենթաավազանը (Վերին) Վոլգայի վտակների ավազաններն են՝ մինչև Ռիբինսկի ջրամբար։ Գետի գետային ավազանը (Վերին) Վոլգա գետն է՝ մինչև Կույբիշևի ջրամբար (առանց Օկա գետի ավազանի)։ Տվյալներն ըստ ջրային ռեսուրսների ֆեդերատիվ տեսչության.
Արտաքին հղումներ
Կատեգորիա:Ռուսաստանի գետեր Կատեգորիա:Վերին Վոլգայի ավազանային շրջանի գետեր
Լյումինեսցենտային վերլուծություն
Լյումինեսցենտային վերլուծություն, տարբեր օբյեկտների հայտնաբերման ու հետազոտման մեթոդներ, որոնք հիմնված են լյումինեսցենցման երևույթի, այսինքն՝ հետազոտվող օբյեկտի կամ հատուկ լյումինաֆորների (դրանցով մշակվում է օբյեկտ]ը) լուսարձակման դիտման վրա։
Տեսակները
Տարբերում են որակական ու քանակական քիմիական լյումինեսցենտային վերլուծություն և հայտնաբերման կամ տեսակային լյումինեսցենտային վերլուծություն։ Երբեմն դասակարգում են նաև ըստ լյումինեսցենցման գրգռման տեսակի՝ ֆոտոլյումինեսցենտային, կաթոդլյումինեսցենտային, քեմիլյումինեսցենտային վերլուծություն և այլն։ Քիմիական լյումինեսցենտային վերլուծության դեպքում մեծ մասամբ գրանցում են նյութի ինքնուրույն լուսարձակումը և որոշում խառնուրդի քիմիական կազմությունը և բաղադրիչների քանակությունները։ Որակական լյումինեսցենտային վերլուծություն տարբերում է խառնուրդի բաղադրիչները, քանի որ նյութի լյումինեսցենցման սպեկտրը խիստ բնորոշ է նրա կազմությանը։ Քանակական չափումների համար որոշվում է լյումինեսցենցման ինտենսիվությունը, քանի որ այն սովորաբար կախված է լյումինեսցենտող նյութի կոնցենտրացիայից։
Հատկություններ
Լյումինեսցենտային վերլուծության զգայնությունը շաա բարձր է. նմուշում կարելի է հայտնաբերել նույնիսկ 10−10-10−11 գ/գ կոնցենտրացիայով խառնուրդ։ Գազային լագերի ճառագայթով հաջողվում է որոշ իզոտոպներում լյումինեսցենցում գրգռել և այդպիսով նաև իզոտոպային լյումինեսցենտային վերլուծություն կատարել։ Սխալներից խուսափելու համար չափումներում անհրաժեշտ է հաշվի առնել լյումինեսցենցման մարման, ռեաբսորբման հնարավորությունը, որոշ դեպքերում՝ լյումինեսցենցման ինտենսիվության անկախությունը կոնցենտրացիայից և այլն։
Կիրառությունները
Հայտնաբերման կամ տեսակային յումինեսցենտային վերլուծության դեպքում հայտնաբերվում են տարբեր օբյեկտներ և դրանց մանրամասնությունները, որոնց ուսումնասիրությունը սովորական դիտման և լուսավորման պայմաններում անհնար է։ Տեսակային լյումինեսցենտային վերլուծության օգնությամբ որոշում են նաև ապարներում նավթի ու գազերի առկայությունը, ուսումնասիրում նավթի, միներալների, ապարների կազմությունը, տեսակավորում ալմաստները, հայտնաբերում ինֆրակարմիր, ուլտրամանուշակագույն, ռենտգենյան և γ-ճառագայթները, տարրական մասնիկները։ Լյումինեսցենտային վերլուծությունն օգտագործվում է կենսաբանության և բժշկության մեջ՝ բջիջների ուսումնասիրման, զանազան հիվանդությունների կանխորոշման համար, հնէաբանության մեջ, դատաքննչական հետախուզությունում և այլն։
Կատեգորիա:Լյումինեսցենցում
Փիթեր Պենը Քենգսինգթոնի այգում
«Փիթեր Պենը Քենգսինթոնի այգում» (Peter Pen in Kensington Gardens), Ջեյմս Բարրիի հեքիաթային վիպակ, ամենաառաջին պատմվածքներից է Փիթեր Պենի մասին։ Վիպակը կազմված 6 գլխից և ներկայացնում է Բարրիի «Սպիտակ թռչնակը» վեպի հատվածը, որը հրատարակվել է 1902 թվականին։ Ավելի ուշ Բարրին գրեց «Փիթեր Պենը, կամ Տղան, ով չէր ցանկանում մեծանալ» վիպակը, որը 1904 թվականին ներկայացվեց Լոնդոնում և ունեցավ մեծ հաջողություն։ 1906 թվականին։ «Սպիտակ թռչնակը» վիպակից, որտեղ ներկայացվում էր Փիթեր Պենի մասին այդ հատվածները որպես առանձին ստեղծագործություն՝ Փիթեր պենը Քենգսինգթոնի այգում հրատարկվեցին այդ հրատարակչությունը նկարազարդեց Արթուր Ռեկեմը ։ Գրքում պատմվում է նրա մասին, թե ինչպես նորածին Փիթեր Պենը սկզբից ուզում էր փախչել տնից և փախավ բայց հետո նա չկարողացավ վերադառնալ տուն մայրիկի մոտ, և մնաց ապրելու Քենգսինգթոնի այգիներում, ծանոթանալով այնտեղ փերիների հետ։ Փիթեր Պենի պատմության շարունակությունը դարձավ «Փիթերը և Վենդին» գիրքը որը հրապարակվեց 1911 թվականին։
Սյուժե
Պատմությունը սկսվում է Քենգսինգթոնի այգում կարճ էկսկուրսիայից, որը հեղինակը ներկայացնում է ընթերցողի համար (ընդ որում հեղինակը հիշեցնումէ որ սովորաբար զբոսնում է այգում Դեյվիդի հետ)։ Հեղինակը նկարագրում է այգու գլխավոր տեսարժան վայրերը՝ Գլխավոր ծառուղին և Շրջանաձև լճակը, Բլրակը և Սուրբ Խոսքի Ջրհոր, Սերպատինի լիճը և թռչունների Կղզին, ինչպես նաև նկարագրում է տարբեր դեպքեր, որոնք պատահել են այգիներում զբոսնող աղջիկների և տղաների հետ։ Հենց թռչունների Կղզում էլ ծնվում են թռչուններ, որոնք հետագայում դառնում են երեխաներ, այդ իսկ պատճառով, այն ծնողները, ովքեր երեխա էին ուզում ունենալ գրություն էին ուղակում կղզի խնդրելով ուղարկել իրենց տղա կամ աղջիկ։
Այնուհետև սկսում է Փիթեր Պեն անունով տղայի պատմությունը, որը, ինչպես գրում է հեղինակը, կիսով չափ մարդ է և ապրում է աշխարհում անհիշելի ժամանակներից։ Փիթերը փախավ տնից պատուհանից թռնելով, երբ որ նրա 7 օրական էր ծնված օրվանից (ինչպես ասում է հեղինակը, բոլոր երեխաները ծնվում են թռչունների տեսքով, դրա համար էլ ամենասկզբում նրանք բոլորն էլ կարողանում են թռչել և մտածում են միայն տնից փախչելու մասին)։ Նա թռչեց ետ դեպի Քենգսիգթոնի այգի, երբ այն փակված էր գիշերը, բայց և այնպես նա հայտնաբերե, որ Այգում ապրող փերիներն ու էլֆերը խուսափում են իրենից։ Ծեր ագռավ Սողոմոնը զգուշացնում է Փիթերին, որ նա արդեն մարդ է դարձել, այնուամենայնիվ հիմա այդպես էլ կմնա կիսով չափ մարդ և կիսով չափ թռչուն։ Ժամանակի ընթացքում կորցնելով թռչելու կարողությունը՝ Փիթերը սկսեց ապրել թռչունների Կղզում, իր համար բուն հյուսեց և եղեգից շվի է պատրաստում։ Ընդ որում նա երազում էր հայտնվել Այգում և խաղալ մյուս երեխաների հետ, սակայն չէր կարողանում լողալ։
Մի անգամ կղզում մոտենում է մի նավ, որը պատրաստված էր 5 ֆունտ ստերլինգանոց արժեթղթից, և Փիթերը առաջարկում է կեռնեխներին խոշոր պարգատրում, եթե նրանք պատրաստեն նրա համար մեծ բույն, որը կարողանալու է ջրի վրա պահպանվել։ Պատրաստելով առագաստը գիշերանոցի մնացորդներից, Փիթերը բույնով լողում է դեպի Այգին, որտեղ ծանոթանում է փերիների և էլֆերի հետ, որոնք թողնում են մինչև այգու փակվելը զբոսնել։ Փիթերը սկսեց ամեն գիշեր գալ այգի և խաղալ այնտեղ, սակայն այդ ամենը անում է այլ կերպ, ինչպես սովորական երեխաները, որովհետև չգիտի, ինչպես են նրանք խաղում։ Բացի դրանից Փիթերը փերիների պարահանդեսին երաժշտի դերով է հանդես գալիս, դրա համար փերիների թագուհին խոստացել է կատարել նրա ամենաթանկագին երազանքը։ Փիթերը ասում է փերիներին, որ ուզում է վերադառնալ մայրիկի մոտ, և նրանց թևերի փոշու օգնությամբ թռչում է տուն։ Նա տեսնում է իր մայրիկին, ով կարոտում էր իր կորցրած որդուն, սակայն ուժ չի գտնում իր մեջ ասելու, որ նա եկել է, թողնելով ազատ կյանքը այգիում։ Երբ Փիթերը վերջնականապես որոշում է վերադառնալ մայրիկի մոտ, տան պատուհանը փակ է լինում, և մայրիկի հետ իր սենյակում քնած էր ուրիշ երեխա։ Շատ տարիներ անց Փիթերի հետ ծանոթանում է Մեյնի Մաններինգի — չորսամյա աղջիկ, որը մի անգամ ձմռանըթախնվել էր Այգում փակումից հետո և գիշերը կարողացավ դիտել փերիների խնջույքը, որի համար փերիները պատրաստեցին փոքրիկ տնակ, երբ որ նա քնեց։ Փիթերը Մեյնիին առաջարկում է ամուսնանալ, և նա համաձայնվում է, սակայն չի համաձայնվում մնալ Այգում ընդմիշտ մտավախության պատճառով, որ նա էլ երբեք չի տեսնի իր մայրիկին։ Ավելի ուշ Մեյմին թողնում է Այգում նվեր Փիթերի համար — երևակայական այծիկի, որին փերիները փերիները դարձնում են իսկական։ Այդ դեպքից հետո փերիները գիշերները պատրաստում են Այգում տնակներ երեխաների համար, որոնք կարող են պատահական մնալ Այգում փակումից հետո, իսկ Փիթեր Պենը հեծնում է իր այծիկի վրա և փնտրում է իր կորած երեխաներին։ Եթե իհարկե երեխաները մահանում են Այգում ցրտից և սովածից, Փիթերը իրենց համար գերեզմաններ է փորում իսկ դրաց վրա դնում է գերեզմանաքարեր ։
Փիթեր Պենի արձանը
Քենգսիգթոնի այգում, որը հանդիսանում է գրքի գործողությունների հիմնական վայրը և ոչ հեռու այն վայրից որտեղ ապրում էր հենց Ջ․ Բարրին, 1912 թվականին տեղադրվեց Փիթեր Պենի բրոնզե քանդակը։ Քանդակի հեղինակը դարձավ պարոն Ջորջ Ֆրեմպտոնը, Բարրին հենց իրեն պատվիրեց, որ ստեղծի այդ քանդակը. ։ Քանդակում պատկերված է Փիթեր Պենը, որը շվի էր նվագում։ Գետնախարսխի վրա — կերպարանքներն են՝ փերիների, սպիտակուցի, նապաստակների և մկների, որոնք լսում են Փիթերի երաժշտությունը։ Արդյունքում ստեղծվեց տվյալ քանդակի ևս վեց նմուշ որոնք գտնվում են Անգլիայի Լիվերպուլի, Բելգիայի Բրյուսելի, ԱՄՆ-ի Կամդենի, Կանադայի Տորոնտոյի և Սենթ Ջոնսի, Ավստրալիայի Պերթի այգիներում ։
Արտաքին հղումներ
Կատեգորիա:Գրական հեքիաթներ Կատեգորիա:1902 գրքեր Կատեգորիա:Ջեյմս Մեթյու Բարրիի աշխատություններ Կատեգորիա:Փիթեր Պեն Կատեգորիա:Մանկական ֆենտեզի վեպեր Կատեգորիա:Անգլերեն գրքեր Կատեգորիա:Անգլերեն գրականություն
Սուպիր
Սուպիր  (Soupir), կոմունա Ֆրանսիայում՝ Պիկարդիա մարզում՝ Էնա գավառում։ Մտնում է Ֆեր–ան–Տերդենուա կանտոնայի կազմի մեջ։ Կոմունայի շրջանը՝ Սուասոն ։
INSEE կոդը՝ 02730:
Բնակչություն
2010 թվականին բնակչությունը կազմել է 305 մարդ։
Տնտեսություն
2010 թվականին համայնքի 190 աշխատունակ (15-64 տարեկան) բնակիչներից 145 -ը տնտեսապես ակտիվ էին, 45 -ը՝ ոչ ակտիվ (ակտիվության ցուցանիշը կազմել է 76,3 %, 1999 թվականին եղել է 65,9 %)։ 145 տնտեսապես ակտիվ բնակիչներից աշխատում էին 112 -ը (61 տղամարդ և 51 կին), գործազուրկ էին 33 մարդ (16 տղամարդ և 17 կին)։ 45 տնտեսապես ոչ ակտիվ բնակիչներից 11-ը եղել են աշակերտներ կամ ուսանողներ,16 -ը՝ թոշակառուներ,18-ը տնտեսապես ոչ ակտիվ էին այլ պատճառներով ։
Արտաքին հղումներ
Կատեգորիա:Ֆրանսիայի կոմունաներ Կատեգորիա:Ֆրանսիայի բնակավայրեր Կատեգորիա:Էնա գավառի բնակավայրեր Կատեգորիա:Էնա դեպարտամենտի կանտոններ
Սան Նիկոլա Բարոնիա
Բնակչությունը կազմում է 854 մարդ, բնակչության խտությունը կազմում է 143 մարդ/կմ²։ Զբաղեցնում է 7 կմ² մակերես։ Փոստային ինդեքս՝ 83050, հեռախոսային կոդ՝ 0827։
Ժողովրդագրություն
Բնակչության թվաքանակի փոփոխությունները
Ծանոթագրություններ
Կատեգորիա:Իտալիայի բնակավայրեր
Հուլիսյան հեղափոխություն (1830)
Հուլիսյան հեղափոխություն (révolution de Juillet), հեղափոխություն Ֆրանսիայում, որը գահընկեց արեց թագավոր Շառլ X-ին և տապալեց Բուրբոնների միապետությունը։ Սկսվել է հուլիսի 27-ին Փարիզում։ Անմիջական առիթ է ծառայել հուլիսի 25-ին Շառլ թագավորի՝ դեպուտատների պալատը ցրելու, ընտրական իրավունքը հողային ցենզով սահմանափակելու, մամուլի նկատմամբ հետապնդումները խստացնելու մասին հրամանների ստորագրումը։
Փարիզում (հուլիսի 27-ին) բռնկվեց զինված ապստամբություն։ Ապստամբները, որոնք հանդես էին գալիս ի պաշտպանություն 1814 թվականի սահմանադրական խարտիայի և ընդդեմ Պոլինյակի կառավարության, հուլիսի 29-ին գրավեցին Թյուիլրին և կառավարական այլ շենքեր։ Շառլ X հրաժարվեց գահից և անցավ Անգլիա։ Հեղափոխությունը հաղթեց։ Վերնախավն իր ձեռքը վերցրեց իշխանությունը և դեպուտատների պալատում, չնայած հանրապետականների ընդդիմությանը, որոշեց թագը հանձնել Լուի Ֆիլիպ Օռլեանցուն, ով օգոստոսի 7-ին հռչակվեց «ֆրանսիացիների թագավոր»։
Հուլիսյան հեղափոխություն մեծ միջազգային նշանակություն ունեցավ, քանի որ այն հարված հասցրեց Սրբազան դաշինքի հետադեմ համակարգին, նպաստեց ազգային-ազատագրական շարժման վերելքին Եվրոպայում։
Կատեգորիա:Ֆրանսիայի պատմություն Կատեգորիա:Ֆրանսիայի պատերազմներ
Ավստրիական գուլդեն
Պատմություն
1857 թվականի հունվարի 24-ին Ավստրիայի կայսրությունը Գերմանիայի հետ ստորագրեց դրամական կոնվենցիա (Վիեննայի դրամական կոնվենցիա), որի հիման վրա այդ երկրների արժույթները նույնականացվեցին։ Գուլդենը, որն ավելի վաղ հատվում էր 1753 թվականին կայացած նախկին կոնվենցիայի հիման վրա, նոր նմուշի արժույթի 1 գյուլդենը հավասարվեց 5 կրեյցերի։ Մետաղադրամների հատման հիմքում քեյլնյան ֆունտի փոխարեն դրվեց մաքսային ֆունտը (Zollphund = 500 գ)։ Ավստրիայում հատվեցին 45 անվանական արժեքով գյուլդեններ, հյուսիսային գերմանական պետություններում՝ 30 անվանական արժեքով թալերը։ Գյուլդենը, որը նախկինում բաժանվում էր 60 կրեյցերի, սկսեց բաժանել 100 նոր կրեյցերի (Neukreuzer): Համաձայն կոնվենցիայի հյուսիսգերմանական պետությունները սկսեցին հատել միավորված թալերներ (Vereinstaler) և կրկնակի միավորված թալերներ՝ 900 պրոբի, որոնք համապատասխանաբար հավասար դարձան 1,5 և 3 ավստրիական գյուլդենի։ Հատվեցին նաև միավորված ոսկե մետաղադրամներ՝ կրոններ (Krone) և կիսակրոններ։ Ավստրիան պահպանեց 1753 թվականի կոնվենցիայով Մարիա Թերեզայի անվան թալերներ և դուկատներ հատելու իրավունքը։ Նոր դրամական համակարգը կոչվեց Ավստրիայի արժութային համակարգ (Österreichische Währung) և 1858 թվականի սեպտեմբերի 1-ից այն որպես միակ պաշտոնական համակարգը ճանաչվեց ամբողջ կայսրությունում ։
Ավստրո-պրուսական պատերազմից հետո 1866 թվականին Ավստրիան դուրս եկավ Վիեննայի դրամական կոնվենցիայից, սակայն շարունակեց դրա պահանջներին համապատասխան դրամների հատումը։
Մետաղադրամների և բանկնոտների վրա նշվում էին արժույթի տարբեր անվանումներ։ Բանկնոտների վրա անվանական արժեքը նշվում էր գյուլդեններով (Gulden), իսկ մետաղադրամների վրա՝ ֆլորիններով (Florin):
1867 թվականին Ավստրո-Հունգարական համաձայնագրի ստորագրումից հետո և 1868 թվականին Ավստրո-Հունգարիայի ձևավորումից հետո սկսվեց հունգարական անվանումով մետաղադրամների հատումը, որոնք կոչվեցին ֆորինտ (Forint): Կրեյցերներով չափվող փոխանակվող դրամական միավորը հատվեց երկու տարբերակով՝ գերմաներենով նշված անվանական արժեքով (kreuzer) և հունգարերենով նշված անվանական արժեքով (krajczár) : 1862 թվականին Լոմբարդո-Վենետիկյան թագավորության համար, որը մտնում էր ավստրիական տիրույթների կազմի մեջ, հատվեցին մանրադրամներ, որոնց անվանական արժեքը նշվում էր սոլդոյով (իտալ. soldo) :
1880 թվականից սկսած թղթադրամների մի կողմը պարունակվում էր գերմանական տեքստ (նշվում էր բանկնոտի գուլդենով անվանական արժեքը), մյուս կողմը պարունակում էր հունգարերեն տեքստ (նշվում էր բանկնոտի ֆորինտով անվանական արժեքը) ։
Գալիցիայում գուլդենը (ֆլորին) կրում էր ոչ պաշտոնական ռենսկի անվանումը ռենսկի, ոսկե ռենսկի) :
1866 թվականին Ավստրիայի համար անհաջող պատերազմը ստիպեց թողարկվող դրամների ծավալի ավելացմանը դիմել։ 1867-ից 1873 թվականները ընդհանուր առմամբ բարենպաստ էր տնտեսության զարգացման համար, սակայն հետո հնգամյա տնտեսական ճգնաժամ բռնկվեց, որի արդյունքը դարձավ բյուջեի դեֆիցիտը, որը երբեմն հասնում էր պետբյուջեի 1/4 մասին։ Նախաճգնաժամային սահմանին հնարավոր եղավ հասնել միայն 1881 թվականին։ Ավստրո-Հունգարական կայսրության ձևավորումից հետո գրեթե քառորդ դար պահպանվեց մետաղադրամների հանդեպ թղթային գուլդենի արժեքային առավելությունը՝ միջինում 18%։ Ոսկյա և արծաթե մետաղադրամները գրեթե չէին մասնակցում շրջանառությանը, դրանք նախընտրում էին օգտագործել միայն կուտակելու համար։ Հաշվարկները գրեթե ամբողջությամբ սկսեցին թղթի գուլդեններով տարվել։ 1889 թվականին հնարավոր եղավ կայունացնել բյուջեն և նույնիսկ ավելցուկ ապահովել ։
1892 թվականի օգոստոսի 2-ին գուլդենին փոխարինելու եկավ Ավստրո-Հունգարական կրոնը։ Դրամական բարեփոխումների ընթացքում արծաթե ստանդարտից անցում կատարվեց ոսկու ստանդարտին։ Նախկինում թողարկված մետաղադրամներն ու թղթադրամները շրջանառության մեջ մնացին մինչև 1900 թվականը։ 1 գուլդենը (ֆլորինը) հավասարվեց 2 կրոնի, 1 կրեյցերը հավասարվեց 2 հելլերի։
Ծանոթագրություններ
Կատեգորիա:Գուլդեն Կատեգորիա:Արժույթներ ըստ տարածաշրջանի Կատեգորիա:Տարադրամներ Կատեգորիա:Ավստրիայի դրամական միավորներ Կատեգորիա:Շրջանառությունից հանված դրամներ
Լ’Օսպիտալե
Լ’Օսպիտալե (L'Hospitalet, L'Espitalet), համայնք Ֆրանսիայի Պրովանս-Ալպեր-Լազուր ափ մարզի Վերին Պրովանսի Ալպեր գավառում։ Մտնում է Նուայե սյուր Ժաբրոն կանտոնի կազմի մեջ։ Համայնքի շրջանը՝ Ֆորկալկե։
Համայնքի INSEE կոդ՝ 04095։
Բնակչություն
Համայնքի բնակչությունը 2008 թվականին կազմում էր 89 մարդ։
Տնտեսություն
2007 թվականի տվյալներով 60 աշխատունակ տարիքի մարդկանցից (15-64 տարեկան) 40-ը տնտեսապես ակտիվ էին, 20-ը անգործ (ակտիվության ցուցանիշը 67,6 %, 1999 թվականին եղել է՝ 64,0 %)։ 40 աշխատունակ բնակիչներից 32-ը աշխատում էին (19 տղամարդ և 13 կին), անաշխատանք էին 8-ը (1 տղամարդ և 7 կին)։ 20 անգործ մարդկանցից 4-ը աշակերտներ կամ ուսանողներ են, 8-ը թոշակառու, 8-ը չէին աշխատում այլ պատճառներով ։
Արտաքին հղումներ
Կատեգորիա:Ֆրանսիայի համայնքներ
Սան Միկելե Սերինո
Սան Միկելե Սերինո (San Michele di Serino), կոմունա Իտալիայում, գտնվում է Կամպանիա մարզի Ավելինո գավառում ։
Բնակչությունը կազմում է 2394 մարդ, բնակչության խտությունը կազմում է 599 մարդ/կմ²։ Զբաղեցնում է 4 կմ² մակերես։ Փոստային ինդեքս՝ 83020, հեռախոսային կոդ՝ 0825:
Ժողովրդագրություն
Բնակչության թվաքանակի փոփոխությունները
Ծանոթագրություններ
Կատեգորիա:Իտալիայի բնակավայրեր
Նելլի (դերասանուհի)
Նելլի (نيللى, ամբողջ անունը` Նելլի Արթին Քալֆայան (Գալֆայան, արաբ.` نيللى آرتين كالفيان), ), եգիպտահայ դերասանուհի, երգչուհի, պարուհի, հեռուստահաղորդավարուհի և հանդիսավար։
Կենսագրություն
Նելլին ծնվել է հայկական ընտանիքում, որը Եգիպտոս էր տեղափոխվել Սիրիայի Հալեպ քաղաքից։ Հայրը ռեժիսոր էր։ Նելլին սովորել է Կահիրեի հայկական դպրոցում։ Նրա ավագ քույրը Եգիպտոսում հայտնի երեխա-դերասան Ֆեյրուզն էր, իսկ զարմուհին` նույնպես հայտնի դերասանուհի Լեբլեբան։ Իր կարիերան նա նույնպես սկսել է որպես երեխա-դերասան` գնալով ավագ քրոջ, Ֆեյրուզի հետքերով։ Նա կինոաշխարհ մուտք գործեց դեռևս հինգ տարեկան հասակում, ռեժիսոր Անուար Ուակդիի «Լքյալը» (1953) կինոնկարով, որի գլխավոր դերակատարը նրա ավագ քույր Ֆեյրուզն էր, իսկ պրոդյուսերը հայրը՝ Հարություն Գալֆայանը։
Նա իր հաջողության գագաթնակետին հասել է 1966 թվականին, երբ 17 տարեկան էր։ Բացի կինոնկարներից, հանդես է եկել թատերական բեմադրություններում և ռադիոբեմադրություններում։ Ընդհանուր առմամբ նկարահանվել է ավելի քան 60 ֆիլմերում ։ Դրանցից շատերը մյուզիքլի ժանրից էին, որոնք ընդմիջվում էին երգերով ու պարերով։ Հիմնականում նկարահանվել է կատակերգություններում և հեռուստասերիալներում։
Նելլիի ֆիլմերից կարելի է նշել «Լքյալը», «Այնքան ժամանակ, քանի դեռ մենք չենք հանդիպել», «Դրախտի թռչնակները», «Մեղավոր հրեշտակը», «Երկու կին», «Իմ ամուսնու կանայք», «Նորա», «Ամառային հանգիստ», Ահմադ Դյա Էդդինի «Կույսերի մենաստանը» (1968), Մահմեդ Զուլֆիքարի «Փոքրիկ դեռահասը» (1967), «Աղջիկները» (1968), Մոնեմ Շուքրիի «Ոճրագործը հսկողության տակ» (1970), Իսսի Կարամայի «Երիտասարդության սխալները» (1970), Ռիդհա Մույասարի «Սիրատենչ աղջիկները» (1973), Եհիա էլ Ալամիի «Զվարճասերների խումբը» (1975), Հելմի Ռաֆլայի «Իմ չքնաղ լեդին (1975), Հուսամ Էդդին Մուստաֆայի «Ազնիվ խոսք» (1972), Ադել Սադեկի «Երիտասարդությունը փոթորկի մեջ» (1974) և այլն ։
Նելլին ամբողջ արաբական աշխարհում հայտնի էր նաև իր «Fawazir Ramadan» կատակերգական հեռուստաշոուի միջոցով, որտեղ շատ էին երաժշտական և պարային համարները։ Այդ հեռուստաշոուն եթեր էր հեռարձակվում ողջ սրբազան Ռամադան ամսվա ընթացքում և ուներ զվարճալի ժամանցային ուղղվածություն։ Վերջին տարիներին Նելլին հեռացել է կինոնկարահանման հրապարակից և հեռուստատեսային շոուներից` հիմնականում ժամանցային ծրագրերում հանդես գալով հյուրի կարգավիճակով։ 2006 թվականին, ժյուրիի կազմում մասնակցել է The X Factor, XSeer Al Najah հեռուստանախագծին։
Անձնական կյանք
Առաջին անգամ ամուսնացած է եղել եգիպտացի ռեժիսոր Հուսամ ալ-Դին Մուստաֆայի, իսկ երկրորդ անգամ` երաժիշտ Մոդի ալ-Իմամի հետ ։
Սիեռժ
Սիեռժ  (Cierges), կոմունա Ֆրանսիայում՝ Պիկարդիա մարզում՝ Էնա գավառում։ Մտնում է Ֆեր–ան–Տերդենուա կանտոնայի կազմի մեջ։ Կոմունայի շրջանը՝ Շատո–Տերրի ։
INSEE կոդը՝ 02193:
Տնտեսություն
2010 թվականին համայնքի 45 աշխատունակ (15-64 տարեկան) բնակիչներից 38-ը տնտեսապես ակտիվ էին, 7-ը՝ ոչ ակտիվ (ակտիվության ցուցանիշը կազմել է 84,4 %, 1999 թվականին եղել է 85,7 %)։ 38 տնտեսապես ակտիվ բնակիչներից աշխատում էին 35-ը (20 տղամարդ և 15 կին), գործազուրկ էին 3 մարդ (0 տղամարդ և 3 կին)։ 7 տնտեսապես ոչ ակտիվ բնակիչներից 0-ը եղել են աշակերտներ կամ ուսանողներ, 4-ը՝ թոշակառուներ, 3-ը տնտեսապես ոչ ակտիվ էին այլ պատճառներով ։
Արտաքին հղումներ
Կատեգորիա:Ֆրանսիայի կոմունաներ Կատեգորիա:Էնա դեպարտամենտի կանտոններ
Հումայուննամե
Կատեգորիա:Իսլամ
Հումք
Հումք, հում նյութեր, աշխատանքի առարկա, որն աշխատանքի ազդեցությամբ արդեն որոշակի փոփոխություններ է կրել և ենթակա է հետագա վերամշակման։ Արտադրության պրոցեսում հումքը կազմում է պատրաստի արտադրանքի կամ կիսաֆաբրիկատի նյութական հիմքը, իր արժեքը լրիվ փոխանցում է նորաստեղծ արդյունքին։ Տարբերում են արդյունաբերության և գյուղատնտեսության ծագում ունեցող հումքեր։ Արդյունաբերության հումքը, իր հերթին, բաժանվում է հանքայինի և արհեստականի։ Ըստ օգտագործման ոլորտի հանքային ծագման հումքը ստորաբաժանվում է վառելիքա-էներգե-տիկականի, մետալուրգիականի, լեռնաքիմիականի, տեխնիկականի, շինանյութերի արտադրության հումքի և այլն։ Արհեստական հումքեր են սինթետիկ խեժերը, պլաստմասսաներն ու կաուչուկը, կաշվի փոխարինիչները և այլն։ Գյուղատնտեսական հումքը լինում է բուսական (հացահատիկային կուլտուրաներ, փայտանյութ և այլն) ու կենդանական (միս, ձուկ, կաթ, բուրդ, հում կաշի) ծագման։ Գործնական նշանակություն ունի հումքի դասակարգումն ըստ որակական հատկանիշի, նաև առաջնայինի (հանքային հումք) և երկրորդայինի (արտադրության թափոն, մետաղի ջարդոն և այլն)։
Կատեգորիա:Նյութեր Կատեգորիա:Տնտեսագիտական տերմիններ Կատեգորիա:Միներալներ Կատեգորիա:Տնտեսական ռեսուրսներ
Փոքր Զաբ
Կատեգորիա:Իրանի գետեր Կատեգորիա:Իրաքի գետեր Կատեգորիա:Տիգրիս գետի վտակներ Կատեգորիա:Ասիայի միջազգային գետեր
Սան Մարտինո Վալե Կաուդինա
Սան Մարտինո Վալե Կաուդինա (San Martino Valle Caudina), կոմունա Իտալիայում, գտնվում է Կամպանիա մարզի Ավելինո գավառում ։
Բնակչությունը կազմում է 4709 մարդ, բնակչության խտությունը կազմում է 214 մարդ/կմ²։ Զբաղեցնում է 22 կմ² մակերես։ Փոստային ինդեքս՝ 83018, հեռախոսային կոդ՝ 0824։
Ժողովրդագրություն
Բնակչության թվաքանակի փոփոխությունները
Ծանոթագրություններ
Կատեգորիա:Իտալիայի բնակավայրեր
Gruppo Campari
Gruppo Campari (Davide Campari-Milano S.p.A.), գինիների, ալկոհոլային և ոչ ալկոհոլային խմիչքների իտալական արտադրող ընկերություն։ Gruppo Campari գլխավոր դիրքեր է զբաղեցնում Իտալիայի և Բրազիլիայի խմիչքների շուկաներում։ Ընկերության հիմնական եկամուտը բերում է թունդ ալկոհոլային խմիչքների վաճառքը (2009 թվականին 73 %) ։ Ընկերության գլխավոր գրասենյակը գտնվում է Իտալիայի Միլան քաղաքում։
Մայր ընկերության՝ Davide Campari-Milano S.p.A.-ի բաժնետոմսերը 2001 թվականից ներառված են Միլանի ֆոնդային բորսայի լիսթինգում, ինչպես նաև ֆոնդային FTSE MIB ինդեքսի հաշվարկման բազայում։ Դրա հետ մեկտեղ ընկերությունն ունի հետևյալ քույր ընկերությունները՝ Campari Italia S.p.A., Campari Austria GmbH, Campari Deutschland GmbH, Campari Finance Belgium SA, Zedda Piras S.p.A. և Campari France:
Պատմություն
Ընկերությունը հիմնադրվել է 1860 թվականին Կամպարի ընտանիքի կողմից ։ Հիմնադիրների թվում են եղել Կամպարիի բիթերի ստեղծող և այլ ալկոհոլային խմիչքների գյուտարար Գասպար Կամպարին (Gaspare Campari, 1828-1882): Դրանից հետո վարչությունն անցել է նրա որդուն՝ Դեյիդ Կամպարիին, որը արտադրությունը ընդլայնել է մինչև Միլանի մոտ գտնվող ֆաբրիկա (1904), ֆաբրիկան իր աշխատանքը դադարեցրել է 2005 թվականին։ 1960 թվականին Gruppo Campari-ի արտադրանքը մատակարարվում էր աշխարհի 80 երկրներում, իսկ հաջորդ տասամյակի ընթացքում՝ աշխարհի 190 երկրներում։
Հիմնական ապրանքանիշեր
Ընկերությունն ունի է ավելի քան 45 խմիչքների ապրանքանիշներ, որոնց թվում են բիթեր Campari-ն, վերմուտ Cinzano, Aperol, վիսկի Glen Grant, Wild Turkey, գինի Mondoro, Cinzano Asti, ուզո Ouzo 12 և այլն ։
Արտաքին հղումներ
Կատեգորիա:Իտալիայի ընկերություններ Կատեգորիա:1860 հիմնադրումներ Իտալիայում Կատեգորիա:1860 հիմնադրված ընկերություններ
Մալմուասոն
Մալմուասոն (Mallemoisson), համայնք Ֆրանսիայի Պրովանս-Ալպեր-Լազուր ափ մարզի Վերին Ալպերի Պրովանսի գավառում։ Մտնում է Դին-լե-Բեն կանտոնի կազմի մեջ։
Համայնքի INSEE կոդ՝ 04110։
Բնակչություն
Համայնքի բնակչությունը 2008 թվականին կազմում էր 1032 մարդ։
Տնտեսություն
2007 թվականի տվյալներով 692 աշխատունակ տարիքի մարդկանցից (15-64 տարեկան) 521-ը տնտեսապես ակտիվ էին, 171-ը անգործ (ակտիվության ցուցանիշը 75,3 %, 1999 թվականին եղել է՝ 69,9 %)։ 521 աշխատունակ բնակիչներից 491-ը աշխատում էին (258 տղամարդ և 233 կին), անաշխատանք էին 30-ը (14 տղամարդ և 16 կին)։ 171 անգործ մարդկանցից 57-ը աշակերտներ կամ ուսանողներ են, 62-ը թոշակառու, 52-ը չէին աշխատում այլ պատճառներով.
Արտաքին հղումներ
Կատեգորիա:Ֆրանսիայի համայնքներ
Լուծիչ
Լուծիչ, պինդ, հեղուկ և գազային նյութեր լուծող հեղուկ, գազային կամ պինդ նյութ։ Սովորաբար օգտագործվում են, որպես օրգանական լուծիչ՝ քիմիակական մաքրման համար (ացետոն, սկիպիդար), սոսինձների և լաքերի հեռացման համար (ացետոն, մեթիլ սպիրտ), լվացող միջոցներում (ցիտրուսային տերպեններ) և քիմիական սինթեզում։ Սովորաբար լուծվող նյութը և լուծիչը նույն բնույթի են՝ նմանը նմանի մեջ է լուծվում, այսինքն՝ բևեռացված լուծիչով լուծվում են բևեռացված նյութերը։
Դասակարգում
Գոյություն ունի լուծիչների դասակարգման սկզբունք՝ ըստ նրանց բնույթի․
Հաճախ, մանավանդ օրգանական քիմիայում, անհրաժեշտություն է առաջանում լուծիչները համեմատել և օպտիմալ տեսակ ստանալ։ Բևեռացումը բնութագրող բացարձակ որակական ցուցանիշ չկա։ Հաճախ նրանց գնահատում են դիէլեկտրիկ թափանցելիությամբ, երկբևեռ մոմենտով ։ Գոյություն ունի նաև լուծիչի բևեռացման յուրատեսակ գնահատման ձև, օրինակ, լուծիչի բևեռացման ունակությունը, էթանոլի 80 % ընդունվում է 0 ։
Գունավոր տպագրության մեջ նույնպես հանդիպում է «էլյուոտրոպային շարք» հասկացությունը ։
Ֆիզիկական հատկություններ
{| class="wikitable" border="1" cellpadding="5" cellspacing="0" style="margin:auto; text-align:center;" ! Լուծիչ !Քիմիական բանաձև !Եռման ջերմաստիճան (°C) !Դիէլեկտրիկ թափանցելիություն !Խտություն (g/mL) ! Երբևեռ մոմենտ (D)
! colspan="6" |
Արտաքին հղումներ
Կատեգորիա:Լուծիչներ
Break the Rules
«Break the Rules», անգլիացի երգչուհի Չարլի ԷքսՍիԷքսի երգն է։ Այն թողարկվել է 2014 թվականի օգոստոսի 19-ին՝ որպես նրա «Sucker» կոչվող երրորդ ստուդիական ալբոմի երկրորդ սինգլ։ Երգը գրվել է Չարլի ԷքսՍիԷքսի, Robopop-ի, Սթիվ Մակի, Cashmere Cat-ի և Stargate դուետի անդամ Թոր Էրիկ Հերմանսենի կողմից։
Արտաքին հղումներ
Կատեգորիա:2014 սինգլներ Կատեգորիա:Չարլի ԷքսՍիԷքսի երգեր Կատեգորիա:2014 երգեր Կատեգորիա:Երգեր թմրանյութերի մասին
Alarm
"Alarm" (Ահազանգ), բրիտանացի երգչուհի Աննա Մարիի սինգլ, Այն թողարկվել է 2016 թվականի մայիսի 20-ին Major Tom's, Asylum Records և Atlantic Records լեյբլներով ։ Երգը գրել են Wayne Hector-ն, Steve Mac-ն, Anne-Marie-ն և Ina Wroldsen-ն  ։ Աննա Մարին կատարել է երգը 2016 MTV Europe Music Awards սկզբին։
Արտաքին հղումներ
Կատեգորիա:Երգեր այբբենական կարգով